TVT ราคาพุ่ง 17% หลังโชว์ปี 64 พลิกกำไร 22 ลบ. แจกปันผล 0.03 บ.
นักลงทุนแห่เก็บหุ้น TVT ดันราคาพุ่ง 17% หลังโชว์ปี 64 พลิกกำไร 22 ลบ. จากปีก่อนขาดทุน 1.12 ลบ. รับรายได้เพิ่ม-ต้นทุนลด แจกปันผล 0.03 บ. ขึ้น XD 5 พ.ค. 65 จ่าย 24 พ.ค.65
นักลงทุนแห่เก็บหุ้น TVT ดันราคาพุ่ง 17% หลังโชว์ปี 64 พลิกกำไร 22 ลบ. รับรายได้เพิ่ม-ต้นทุนลด แจกปันผล 0.03 บ. ขึ้น XD 5 พ.ค. 65
23 ก.พ. 2565

ผู้สื่อข่าวรายงานว่า ราคาหุ้น บริษัท ทีวี ธันเดอร์ จำกัด (มหาชน) หรือ TVT ล่าสุด ณ เวลา 10:34 น. อยู่ที่ 1.24 บาท บวก 0.18 บาท หรือ 16.98% สูงสุดที่ 1.36 บาท ต่ำสุดที่ 1.15 บาท ด้วยมูลค่าซื้อขาย 55.31 ล้านบาท

ทั้งนี้ราคาหุ้น TVT ปรับตัวขึ้นหลังรายงานผลการดำเนินงานงวดปี 2564 สิ้นสุดวันที่ 31 ธ.ค.2564 ดังนี้

โดยผลการดำเนินงานงวดปี 2564 พลิกมีกำไร เนื่องจากบริษัทฯ มีรายได้รวม 300.28 ล้านบาท เพิ่มขึ้น 2.14% จากรายได้ค่าโฆษณาเพิ่มขึ้น 21.96% รวมทั้งมีต้นทุนขาย 195.54 ล้านบาท ลดลง 8.27%
นอกจากนั้นที่ประชุมคณะกรรมการบริษัทฯ เมื่อวันที่ 22 ก.พ.2565 มีมติอนุมัติจ่ายปันผลงวดดำเนินงานวันที่ 1 ม.ค. 2564 ถึงวันที่ 31 ธ.ค. 2564 เป็นเงินสดในอัตรา 0.03 บาท กำหนดขึ้นเครื่องหมาย XD วันที่ 5 พ.ค.2565 และกำหนดจ่ายเงินปันผลในวันที่ 24 พ.ค.2565